વડોદરા : કેન્દ્ર સરકાર દ્વારા અગાઉ શહેરી વિકાસ માટે નુર્મ યોજનાનો અમલ કરવામાં આવ્યો હતો ત્યારબાદ હવે અટલ મિશન ફોર રિજુવિનેશન એન્ડ અર્બન ટ્રાન્સફોર્મેશન યોજનાનો અમલ કરવામાં આવી રહયો છે. જેમાં વડોદરા મહાનગર પાલિકા ડીટેઇલ પ્રોજેકટ રીપોર્ટ રજૂ કરશે. આ અંગે માહિતી આપતા કમિશનર એચ.એસ.પટેલે જણાવ્યું હતું કે નવી અમૃત યોજના હેઠળ શહેરનો સર્વાગી વિકાસ થાય તે માટે હાલની સુવિધાઓ સુદ્રઢ બને તેવું આયોજન કરવામાં આવનાર છે.